Diari Oficial de la Generalitat Valenciana


Sumari del DOGV 9039, del 11-03-2021 (2021/2467)

RESOLUCIÓ d'1 de març de 2021, de la directora general de Recursos Humans, per la qual es corregeix un error en la resolució de la directora general de Recursos Humans, per la qual es convoca un concurs oposició per a la provisió de vacants de tècnic o tècnica especialistes en documentació sanitària d'institucions sanitàries de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9039

Data del DOGV
:   11-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/2467


Data del document
:   01-03-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ d'1 de març de 2021, de la directora general de Recursos Humans, per la qual es corregeix un error en la resolució de la directora general de Recursos Humans, per la qual es convoca un concurs oposició per a la provisió de vacants de tècnic o tècnica especialistes en documentació sanitària d'institucions sanitàries de la Conselleria de Sanitat Universal i Salut Pública. [2021/2467]  
Aquesta direcció general ha rebut un escrit en el qual s'indica la detecció d'un error en el temari inclòs en la resolució de la directora general de Recursos Humans, per la qual es convoca un concurs oposició per a la provisió de vacants de tècnic o tècnica especialistas en documentació sanitària d'institucions sanitàries de la Conselleria de Sanitat Universal i Salut Pública (DOGV 9015, 08.02.2021); s'hi ha revisat i s'hi ha corroborat que ha sigut publicat, per una confusió d'arxius, el temari corresponent al concurs oposició de l'Oferta d'Ocupació Pública de 2016.  
Considerant el que s'ha expressat anteriorment, es procedeix a la substitució d'aquest temari, esmenant l'error, en virtut del que s'estableix en l'article 109, apartat 2, de la Llei 39/2015, d'1 d'octubre, del procediment administratiu comú de les administracions públiques (BOE 236, 02.10.2015), i es reprodueix en l'annex el temari correcte.  
La resta de la resolució roman invariable en tots els termes.  
Aquesta correcció d'errors no suposa l'obertura de nou termini de sol·licituds.  
Contra la present correcció d'errors es podran interposar els recursos especificats en la base 8 de la convocatòria.  
  
València, 1 de març de 2021.- La directora general de Recursos Humans: Carmen López Delgado.  
  
  
  
Temari específic de la categoria  
  
Tècnic o tècnica especialistes en documentació sanitària  
  
1. Llenguatges documentals en documentació sanitària: terminologies, nomenclatures i classificacions.  
2. Història clínica. Definició. Estructura. Funcions. Disseny documental i tipus de suport de la història clínica. El suport digital. Història clínica electrònica. Normativa específica. Reglament d'ús de la història clínica. Accés a la informació de la història clínica: usuaris autoritzats i confidencialitat.  
3. Organització, seguretat i gestió d'arxius clínics. Sistemes d'arxivament. Normativa dels arxius clínics. Indicadors de qualitat  
  
4. Conservació, suports i expurgació de la documentació clínica. Legislació sanitària. Criteris internacionals.  
5. Sistemes de recuperació d'informació. Fases del procés documental. Perfil de cerca.  
6. Conjunt mínim bàsic de dades (CMBD-RAE). Variables que l'integren. Criteris de selecció de les variables. Codificació de les variables no clíniques. Concepte d'indexació i codificació. Programes de suport a la codificació.  
7. Sistemes de classificació de pacients. Case mix hospitalari. (GRD, ACG, CRG).  
8. Bases de dades sanitàries. Definició i aplicacions. Principals bases de dades utilitzades en clínica. Maneig de bases de dades. Protocols de qualitat de les bases de dades.  
9. Anatomia i fisiologia humana. Principals aparells i sistemes.  
10. Nocions de patologia general. Principals conceptes: etiologia, clínica (signes, símptomes, síndrome), diagnòstic, evolució (aguda, crònica), antecedents, complicacions.  
11. Classificació de diagnòstics. Concepte de diagnòstic. Relació amb altres conceptes: motiu d'ingrés, símptomes i signes, antecedents i comorbiditats. Tipus de diagnòstic: principal, secundari, morfològic.  
  
12. Complicacions. Concepte de complicació. Diferenciació amb altres conceptes: reacció adversa a drogues, efecte advers.  
13. Procediments diagnòstics i terapèutics quirúrgics i no quirúrgics. Terminologia quirúrgica.  
14. Causes externes de lesions i enverinament. Sistemes de classificació de malalties i lesions. Sistemes de classificació de procediments quirúrgics i no quirúrgics.  
15. Normes específiques i procediment bàsic de codificació de diagnòstics i procediments amb CIE-10.  
16. Altres sistemes de codificació. CIM 9-MC, SNOMED, CIAP, NANDA.  
17. Avaluació de la qualitat de les bases de dades. Control de qualitat de la codificació de diagnòstics i procediments. Elaboració d'indicadors.  
18. Estadística descriptiva. Paràmetres estadístics, representació gràfica. Indicadors sanitaris hospitalaris.  
19. Introducció a la informàtica. Sistemes operatius. Processadors de text, fulls de càlcul, aplicacions gràfiques i d'autoedició: tipus, disseny i presentació. Sistemes de seguretat i protecció.  
20. La comunicació i informació en l'hospital. Tipus de comunicació. Xarxes d'informació i comunicació. Equips de treball. Eines de treball en equip.  
21. Estructura i funcions de les unitats de Documentació Clínica i Admissió. Catàleg d'activitats de la UDCA a la Comunitat Valenciana.  
  
22. La qualitat en l'assistència sanitària. Model EFQM. Certificació ISO. Acreditació. La qualitat en la Unitat de Documentació Clínica i Admissió.